ધર્મશાલાઃ સતત નવમી ટેસ્ટ શ્રેણી જીતીને જોરદાર ઉત્સાહ સાથે ટીમ ઇન્ડિયા શ્રીલંકા સામે ત્રણ વન ડેની શ્રેણીની પ્રથમ મેચ માટે ધર્મશાલા પહોંચી ગઈ છે. વિરાટ કોહલીને આ શ્રેણી માટે આરામ આપવામાં આવ્યો છે અને તેના સ્થાને રોહિત શર્મા ટીમની કેપ્ટનશિપ સંભાળી રહ્યો છે. શ્રેણીની પ્રથમ વન ડે રવિવારે રમાશે. અહીં પહોંચતાં જ બંને ટીમે આરામ કરવાનું મુનાસીબ માન્યું હતું, પરંતુ ભૂતપૂર્વ ભારતીય કેપ્ટન મહેન્દ્રસિંહ ધોનીએ એકલાએ પ્રેક્ટિસ કરી હતી.